b'\n_START_ARTICLE_\nVailankanni\n_START_PARAGRAPH_\nVailankanni er en liten by med 5\xc2\xa0000 innbyggere ved Bengalbukta i den indiske delstaten Tamil Nadu. Stedet er kjent som et av de viktigste katolske valfartsstedene i landet, hvert \xc3\xa5r kommer mer enn 1,5 mill. pilegrimer til Mariabasilikaen der for \xc3\xa5 be om helbredelse for sine sykdommer. Blant de bes\xc3\xb8kende er det ogs\xc3\xa5 mange ikke-kristne._NEWLINE_Valfartsstedet ble bygd av portugiserne p\xc3\xa5 1500-tallet. Det ligger rett nede ved havet.'